Разак (род раслін)

Раза́к звычайны, Раза́к алоэпадобны (Stratiótes aloídes) — водная травяністая расліна, адзіны прадстаўнік роду Разак (Stratiótes).

 Назва 
Разак звычайны, рэзнік, разак, парэзЧоловский К. Опыт описания Могилевской губернии. По программе и под редакцией А. С. Дембовецкого, кн. I. Могілев., разак алоэпадобны.

 Батанічнае апісанне 
Шматгадовыя апушчаныя ў ваду двухдомныя расліны вышынёй 15—45 см. Лісце лінейна-ланцэтнае з зубчастым краем, цвёрдае, сабрана ў разетку. Кветкі аднаполыя, з белымі пялёсткамі. Мужчынскія кветкі часцей за ўсё адзіночныя, жаночыя ў суквеццях. У час цвіцення расліна ўзнімаецца да паверхні вады. Плод — ягадападобны са скурыстым каляплоднікам. Інтэнсіўна размнажаецца вегетатыўна.

 Арэал 

Пашыраны на тэрыторыі Еўразіі (у Еўропе, на Паўночным Каўказе, у Заходняй Сібіры). Расце ў прэсных слабапраточных і стаячых вадаёмах (сажалках, старыцах, затоках, азёрах і інш.).

 Літаратура 




 Спасылкі 



Катэгорыя:Жабнікавыя
Катэгорыя:Флора Еўразіі
Катэгорыя:Водныя расліны
Катэгорыя:Расліны, апісаныя ў 1753 годзе
Катэгорыя:Манатыпныя роды раслін